**2. Практикалық сабақты өткізудің әдістемесі**

**1-Модуль**

**1-тақырып. “Түрік тіліндегі сөзжасам жүйесі” пәнінің зерттеу нысаны. Өзге пәндермен байланысы**

**Теориялық тапсырма:**

*Жалпы тіл біліміндегі, түркі тіліндегі сөзжасамның зерттелуі. Қазақ тіліндегі сөзжасамның зерттелуі. Сөзжасамның негізгі зерттеу нысаны.*

*Сөзжасамның фонетикамен, лексикологиямен, морфологиямен және синтаксиспен байланысы.*

**Әдебиет**

Байтұрсынов А. Тіл тағылымы. – Алматы, 1994.

Жұбанов Қ. Қазақ тілі жөніндегі зерттеулер. –Алматы, Ғылым, 1999

Ганиев Ф.А. Образование сложных слов в татарском языке. –М.,1982.

Ганиев Ф.А. Суффиксальное словообразование в современном татарском литературном языке. – Казань, 1974.

Севортян Э.В. Аффиксы глаголообразования азербайджанском языке. –М., 1962

Севортян Э.В. Аффиксы именного словообразование в современном азербайджанском языке. –М., 1966.

Салқынбай А.Б., Абақан Е.М. Лингвистикалық түсіндірме сөздік. –Алматы, Сөздік, 1998

Салқынбай А.Б. Қазақ тілінің сөзжасамы. Алматы, 2003.

**Практикалық тапсырма**

*Мәтін арқылы сөзжасам саласының тілдің өзге салаларымен байланысы барлығын дәлелдеңіз. Атаулардың жасалу табиғатын анықтаңыз. Түбір сөз бен туынды сөздің тұлғасы мен мағынасындағы ерекшеліктерді ажыратыңыз.*

1-мәтін.

АБАЙ

Сенбе жұртқа тұрса да қанша мақтап,

Әуре етеді ішіне қулық сақтап.

Өзіңе сен, өзіңді алып шығар,

Еңбегің мен ақылың екі жақтап.

Өзіңді сенгіштікпен әуре етпе,

Құмарпаз боп мақтанды қуып кетпе.

Жұртпен бірге өзіңді қоса алдасып,

Салпылдап сағым қуған бойыңа еп пе?

Қайғы келсе қарсы тұр, құлай берме,

Қызық келсе, қызықпа, оңғаққа ерме.

Жүрегіңе сүңгі де, түбін көзде,

Сонан тапқан – шын асыл, тастай көрме.

2-мәтін. Таудан соққан салқын ызғар, қатал мінездердің ызғары тәрізді. Ызылдаған суық лептің қарсысына ана жыры, меір-шапқат жыры үн қосады. Құшағына тартқан өзгеше күш бар дүниені өзіне бағындырар орны бар, баяу да блса, басым саз. Абай бір түрлі сейіліп, іштей серпіліп алып, тау жотасынан биіктеп, аспанға қарады. Толық ай ашық көкті қалқып, сызып келіп, бір топ шоғыр қара бұлтқа кірді. Кірді де қызық күйге түсті. Абай соған қарап өзге жайдың бәрін ұмытып, аңырып телміре қалды.

Қара қошқыл кілегей бұлттың жоғарғы жақ шетін ала кірген ай бір көрініп, бір сүңгіп, машығынан тыс жылдам жүріп, дәл жасырынбақ ойнағандай құбылады. Кейде біржолата білінбей батып кетіп, артынан тез жарқ етіп, күліп шыға келед те, лезде барып тағы шомады.

Келесі сәтте көзін қысып, сығырайтып әдейі ойнағандай боп, бір жақ шетін ғана көрсетіп, сызып қалқып отырады да, тағы да сөне қалады. Абай дәл мұндай болып құбылған ойнаған айды ең алғаш байқағаны осы еді. Тағы бір рет, ай шеті қылдырықтай боп көріне түсіп, сөне қалғанда, еріксіз күліп жіберді... Мынау ай дәл бір құлдыраған жас бала тәрізденді.. “Қу шұнақ, тәтті қылығы бар бала“. (М.Әуезов)

3. Құнанбай тыңдап болды да, күрсініп қойды. Шарасыздық ажары білінді. Бірақ үн қатқан жоқ. Сөз осымен біткен еді. Абай қоштасты да, жүріп кетті.

Дөң басында ауыр оймен отырып қалды. Құнанбай қиналған күйде. Тағы жеңілді. Баладан ғана жеңілген жоқ. Ендігі өмір меңдеп барады. “Әлсіредің, тозарлық шағыңа жеттің” деп тықсырып кеп, шетке қағып барады. Өз баласының аузынан естіген үн, сол бір – “дәуренің өтті” деген суық сарынның қатаң лебі еді.

Абайдың Ақшоқыға соға кететін жұмысы бар-ды. Ордадан шығып, солай қисая жүрді. Жол жоқ. Бірақ қар жұқа болатын. Ербол екеуі сар желіп отырып, Есембайды бауырлап кеп, Тақырбұлақ тұсындағы жолға түсті.

Бір шақта, қаладағы оқудан қайтып келе жатып, ауылды аңсап, асығып шапқан көк жазығы осы еді. қазірде аппақ суық қар басқан. Алыстағы жоталар мен айналадағы өлкелер панасыз, жүдеу. Айықпас ауыр мұңға батқан.

**2-тақырып. Сөзжасам жүйесінің негізгі ұғымдары**

**Теориялық тапсырма**

*Сөзжасам жүйесінің негізгі ұғымдарын анықтау; олардың негізгі ерекшелігі мен белгілерін талдау; сөзжасамдық ұя, сөзжасамдық мағына, сөзжасамдық қалып, сөзжасам тәсілі, сөзжасамдық тип, сөзжасамдық тізбек, сөзжасамдық жұп пен сатының анықтамасын білу; сөзжасамдық ұяға енетін туынды сөздердің мағыналық құрылымының мәнін саралау.*

**Әдебиет**

Оралбаева Н. Қазақ тілінің сөзжасам жүйесі. – Алматы, 2002.

Салқынбай А.Б. Қазақ тілі сөзжасамы. - Алматы, 2003.

Құрманәлиев К. Қазақ тіліндегі сөзжасамдық ұя проблемаларының ғылыми-теориялық негіздері. – Алматы, 2002.

Қазіргі қазақ тілінің сөзжасам жүйесі.- Алматы: Ғылым, 1989.

Қалиев Ғ. Қазақ говорларындағы диалектілік сөз тудыру. -Алматы, Ғылым, 1985.

Қасым Б. Қазақ тіліндегі күрделі сөздер. Уәждеме және аталым. –Алматы, Ғылым, 2001.

Ибатов Ә. Қазақ тілінің туынды сөздер сөздігі. - Алматы. Ғылым, 1988.

**Практикалық тапсырма**

*1.* ***“Біл”, “Бұр”, “Ата”, “Аш”, “Ақ****” себепші негіздері арқылы жасалған туынды сөздердің сөзжасамдық ұясын құрыңыз. Сөзжасамдық ұядағы сөзжасамдық тізбектерді, сөзжасамдық жұпты, сөзжасамдық сатыны анықтаңыз.*

*2. Мәтіндегі туынды сөздерді сөзжасам тәсілдеріне қарай ажыратып жазып, олардың сөзжасамдық сатысы мен сөзжасамдық тізбегін толықтырып жазыңыз.*

а) Мен ауылға барған сайын, сол бір беттері күнге тотыққан, тіпті қалай болса солай киіне салатын шаруа баққан жерлестерімді көремін. Қол беріп амандасамын. Баяғыны еске аламыз. Той-томалағы болғандарға құтты болсын, ал өлім-жітімі барларға көңіл айтамын. Қаладан көлеңкеде өскен шөптей сарғыш тартып оралатын мен, өз замандастарымнан әлдеқайда жас кеспіріме қарап, ақ саусақ, қара таяқ пошымымнан ұяламын да. Ұялғаныма көрінсін, кейінгі жылдары әкемнің ескі-құсқы киімдерін киіп алып, “қарапайым” көрінгенсіп те жүрмін. Сонда ауылдастарымның тайға таңба басқандай артықшылығын да сезінуші едім. Олардың өңі қартайғанымен, мінез-құлқы сол қалпында қалғанына қайран қалатынмын (О.Бөкей).

ә) ***Мен жазбаймын өлеңді ермек үшін***

Мен жазбаймын өлеңді ермек үшін,

Жоқ-барды, ертегіні термек үшін.

Көкірегі сезімді, тілі орамды,

Жаздым үлгі жастарға бермек үшін.

Бұл сөзді тасыр ұқпас, талапты ұғар.

Көңілінің көзі ашық, сергек үшін.

Түзу кел, қисық-қыңыр, қырын келмей,

Сыртын танып іс бітпес, сырын көрмей,

Шу дегенде құлағың тосаңсиды.

Өскен соң мұндай сөзді бұрын көрмей.

Таң қаламын алдыңғы айтқанды ұқпай,

Және айта бер дейді жұрт тыным бермей.

Сөз айттым “Әзірет Әлі”, “айдаһарсыз”

Мұнда жоқ “алтын иек, сары ала қыз”.

Кәрілікті жамандап, өлім тілеп,

Болсын деген жерім жоқ, жігіт арсыз.

Әсіре қызыл емес деп жиренбеңіз,

Түбі терең сөз артық бір байқарсыз.

Батырдан барымташы туар даңғой,

Қызшыл жда, қызықшыл да әуре жан ғой.

Арсыз, малсыз, ақылсыз, шаруасыз.

Елірмелі маскүнем байқалған ғой.

Бес-алты мисыз бәңгі күлсе мәз боп,

Қинамай қызыл тілді кел, тілді ал, қой!

б) Жер жағдайымен күздігүні өз қыстауларына қарай көшкенде, Құлыншақ ауылы Құнанбайдың қасына кепті. Келгенде, былтырғы тобынан жарылып, жалғыз ауыл боп кепті. Абай қайтып келгенде, Құнанбай сол Құлыншақтың Садырбай, Наданбай деген екі баласын Жетісуға жер аударып жіберіп, Мұнсызбайды кепілде болсын деп, Жақып ауылының шетіне қондырыпты. Құлыншақ Манаспенен жалғыз үй қалған. “Баламды ұрдың, інімді масқараладың” деп, малдарын да тізіп алып, айып-анжыны да баса салыпты. Ағайын ес жиярлық мезгіл бермей, ара түсердің бәріне білдірмей, бір-ақ күннің ішінде осыны етіпті де, баяғысынша түк болмағандай, “ақсарбасын”, “көкқасқасын” айтып, ру басшыларын жиып, қонақасысын көпіртіп жүре беріпті...

Келесі күні Абай атқа мінді. Қасына ерткені – жорға Жұмабай мен Мырзахан. Бұл үшеуі Қазбаланы өрлеп, Көтібақ пен Жігітектің қалың ауылдарын аралап отырып, сөл өлкенің орта тұсындағы Бөжей ауылына келді. Бөжей ауылының жоғарғы жағындағы кең бір төскейде сансыз көп үйлер тіккізіп жатыр. Астың күні жақындап қалған. Қарбалас мол. Ер атаулы ат үстінде (М.Әуезов).

**3-тақырып. Сөзжасамдық мағына мен оның семантикалық құрылымы**

**Теориялық тапсырма**

*Сөзжасамдық мағынаның лексикалық және грамматикалық мағынадан айырмашылығы мен ерекшелігін саралаңыз. Сөзжасамдық мағынаға берілген анықтамаларды зерделеп, өз пікіріңізді түйіндеңіз. Бір сөзжасамдық ұядағы туынды сөздердегі жалпы мағынасы мен жеке сөздің мағынасын салыстырып, арнайы мағына мен ортақ мағынаның, өзек мағынаның айырмашылығы мен байланысын анықтаңыз*.

**Әдебиет**

Оралбаева Н. Қазақ тілінің сөзжасам жүйесі. – Алматы, 2002.

Салқынбай А.Б. Қазақ тілі сөзжасамы. - Алматы, 2003.

Құрманәлиев К. Қазақ тіліндегі сөзжасамдық ұя проблемаларының ғылыми-теориялық негіздері. – Алматы, 2002.

Қазіргі қазақ тілінің сөзжасам жүйесі.- Алматы: Ғылым, 1989.

Қалиев Ғ. Қазақ говорларындағы диалектілік сөз тудыру. -Алматы, Ғылым, 1985.

Жаналина Л.К. Сопоставительное словообразование русского и казахского языков. – Алматы, 1998.

Земская Е.А. Словообразования как деятельность. –М., 1992.

Кубрякова Е.С. Теория номинация и словообразования. / Языковая номинация. – М., 1977.

Кубрякова Е.С. Язык и знание. М., 2002.

**Практикалық тапсырма**

***1.*** *Мәтіндегі туынды сөздердің сөзжасамдық мағынасын анықтаңыз. Контекстік мағына мен туынды мағынаны айырып, сөзжасамдық мағынаның ерекшелігін, өзіндік белгісін саралаңыз.*

а) Алтайдың иығына шыққанда, айдын шалқар көл көрінді. Айна-көл. Көлді жағалай мамырлап қонған ығы-жығы ел екен. Ителгі – Керей елі алақандағы асықтай боп ап-анық көрінді. Кермеде жеті-сегіз ат байлаулы тұр.

Қой сауып жүрген бірлі-жарым ақ жаулықты әйелдер болмаса, шошаң еткен айыр қалпақты шалынбайды. Шықардағылар бұлар тұрған тауға оқыстан қарап қалса, осынау топтың бар қарасын ап-анық байқары хақ еді. Абиыр болғанда иек көтерген халайық болмаған-ды. Қай-қайсысы да қой борбайына тас кенедей жабысып, тұқшың-тұқшың созғылап отыр емшегін. Садақбай бүктеп ұстаған қамшысын әнтек сермеп қалғанда, артынан ерген алты жігіт жалақ төскейдің шақпақ-шақпақ қызыл қойтасын сусытып, жітірмелете ылдилайды. Көл ернеуіндегі жынысқа әп-сәтте сіңіп, жоқ болып кетісті (О.Бөкей).

ә) Көштен айрылысарда Абай мен Смағұл байланысқан уәде бойынша, бүгін бұлар Бұғылыға жете қонбайды. Бұғылының бергі деңгейіндегі “Есболаттың Қара суы” дейтін Оразбай қонысында түйіспек болған. Түндегі уәде бойынша, бүгін сол жерге, Жиренше мен Абылғазының қосы жетіп қонбақшы. “Содан ары ертең Бұғылыны аралап, Машанға еркін жетіп, ерте, түсте барамыз. Күн ашықта жайласамыз. Бүгін жетеміз деп өктемейік. Асықпай, ара қонып-ақ барайық” дескен-ді.

Осымен Абай бастаған төрт аңшы Қырғыз Шатынан шығып, Жәнібекті желкелеп, Қазбаладан өтіп, күн түске тақаған кезде, Ботақан ошағынан аса берді. Бұл жолда да қар қалыңдай қоймапты. Жүргіншілер келе жатқан әзіргі жерлер – Абай ауылдарының, ағайындарының жылдағы жазғы таныс қоныстары.

Бір шақта, қаладағы оқудан қайтып келе жатып, ауылды аңсап, сығып шапқан көк жазығы осы еді. Қазірде аппақ суық қар басқан. Алыстағы жоталар мен айналадағы өлкелер де панасыз, жүдеу. Айықпас ауыр мұңға батқан. Бұл күнде Абай көңіліне панасыз, кемтар көрінетін бар сахарасының, бар халқының күйі де осы реңдес. Бір кезде нанғыш, таза бала жүрегі, барлық рахат, бақыт осы қырда, алда деп аласұрған болса, қазір Абай қайта жотып келеді. Енді, бірақ сондағыдай үміт, бақыт тілегін қаладан іздеп, соны аңсап келеді.

Қияға қадам басқаны рас. Бір күндерде жалаң құздың басындағы тақыр құм мен тастақты жарып, әлсіз нәзік шешек атып, жас шынар пайда болған. Сондай бір өмір гүл шашқан. Енді бұл күнде сол шыңға шыққан жалғыз шынар балғын тартып, жас қуатқа толыпты. қазір оған қыс пен аяз да, тіпті тау дауылы да қатер болудан қалған еді (М.Әуезов).

*2. Мәтіндегі туынды сөздердің сөзжасамдық мағыналарын семантикалық құрылымына қарай талдаңыз. Әр туынды сөздің негізгі мағынасы мен арнайы мағынасын, архисемасын анықтаңыз*.

а) Қартқожа кеш оянды. Күн сәскеліктен асып кетіпті. Жылқы келген. Бие байлауға шыққан кісі жоқ. Қотанда үйездеп сиыр тұр. Ақ таяғын артына қыстырып, сиыр өргізетін Байбол отағасы да көрінбейді. Қалампыр сиырдың бауырынан тұра берем деп, қолы қағып кетіп, сүтін төгіп алды. Шеткі үйлерден қымызға жүгіретін Тезекбай, Терлікбайлар үйлерінің қасында солбырайып тұр. Сабаның дауысы шықпайды. Көрінгенмен құрдас болып, арсаландап жүретін Дүрмағамбеттің де иығы түсіп кетіпті. Қолында жүгені, жылқы жаққа бара жатыр.

Қартқожа киініп, үй жаққа аяндады. Көрпебай ақсақал таяғын кеудесіне таянып, босағада қақиып тұр. Қартқожа сөйлесуге бата алмады, өте шықты. Байдың баласы Мұқаш жүктің бұрышында қисайып жатыр екен (Ж.Аймауытов).

ә) Түнделетіп, борандатып кеткен Ербол аз уақытта қырауланып, ызаға толып, қайтып келді. Қысқалау тығыз қара сақалына қар тығылып, шал беттендіріп апты. Үлкен, жуан тұмсығы қызарған. Қоңырқай өткір көздері жиреніш, реніш сызын жасырмай білдіріп тұр.

Тымағының бауын шешпей бір тізерлеп отырып, сақалының қарын аршып жатып:

Тәкежаннан күткенше, тәңірден күткен жақы ғой! Мұсақұл, Жидебай, бараққа мен мал түсіртпеймін деп, Жұмағұлды қайта жұмсады. “Сабап-сабап айдап таста Дәркембайды” деп, көзімше бұйрық берді. Жұмағұл құдай ұрған, сол сөзді арқаланып, жаңа менімен ілесе шауып келіп, әлгі Дәркембайдың қойын сойылдап қуып жүр! – деді.

Дәркембай ше? Ол енді қайтеді?

Түн ішінде мына боранда қайда барады?

Қуғында өлгенше, Жұмағұлдың қолында өлсеші!...- деп, үйдегі жігіттер жаман ширықты. Ербол тағы бір көргенін жеткізіп:

Жұмағұлдай ит болмас, қаныпезер! Елді қан қақсатып жүретін атшабарлыққа жаратқан ғой өзін кәпірдің. “Тым құрыса, сен аял берсеңші, таңға шейін тоқтасаңшы!” деп ем, өзіммен ерегісіп, аузына келгенін айтты! – деп, тоқырап қалды (М.Әуезов).

**4-тақырып. Сөзжасамдық ұя және ондағы түбірлес сөздердің**

**мағыналық ерекшелігі**

**Теориялық тапсырма**

*Сөзжасамдық ұяға берілген анықтамаларды саралап, зерделеуге, өз пікіріңізді өрбітуге ұмтылыңыз. Сөзжасамдық ұяға енетін сөздердің мағыналық құрылымына назар аударыңыз. Сөзжасамдық ұядағы түбірлес сөздердің арнайы семасы мен өзексемасына, негізгі семасы мен ортақсемасына талдау жасаңыз.*

**Әдебиет**

Исаев С. Қазіргі қазақ тіліндегі сөздердің грамматикалық сипаты. – Алматы, “Рауан”, 1998.

Оралбаева Н. Қазақ тілінің сөзжасам жүйесі. – Алматы, 2002.

Салқынбай А.Б. Қазақ тілі сөзжасамы. - Алматы, 2003.

Құрманәлиев К. Қазақ тіліндегі сөзжасамдық ұя проблемаларының ғылыми-теориялық негіздері. – Алматы, 2002.

Қазіргі қазақ тілінің сөзжасам жүйесі.- Алматы: Ғылым, 1989.

Жаналина Л.К. Сопоставительное словообразование русского и казахского языков. – Алматы, 1998.

Кубрякова Е.С. Язык и знание. М., 2002.

**Практикалық тапсырма**

*1. Мәтін бойынша қарамен жазылған туынды сөздердің сөзжасамдық ұясын құрыңыз. Бір сөзжасамдық ұяда неше туынды сөз болатынын анықтап, оларға семантикалық талдау жасаңыз.*

а) Октябрь аяғында көптен күткен қазақтың институты ашылды. Қартқожа соған көшті. Татардың үш бөлмелі мектеп үйі тиген екен. Оқытушылардың көбі Ресейден қашып келген татар екен. Оның оқуы да мәз болмады. Қыстай отын ала алмай, мектеп азынап тұрды. Оқу аспабына тағы жарымады. Шәкірттер қазақ бөліміне талай мұңын шақты, оқу бөліміне де барды. Еш нәрсе шықпады. Губерниялық комитеттің бастығы бренский арыз қыла барған шәкірттерді: “Ну! Киргизуюшик” деп қолын сілтеп қуып шықты. Не сөз екенін қартқожа білген жоқ (Ж.Аймауытов).

**ә)** Аттар әбден көбігі шығып терледі. Сыпыра қалың қарағайлар таусылып, шоқының бірыңғай шоғыр-шоғыр қорымы басталғанда, аттарды қалдырып, жаяу тарттық. Зузаның бір басын әкем екеуміз, ал екінші басын Қаршыға жалғыз ұстап жүр. Сарқынды сүйегі аса ауыр шал екен, есік пен төрдей жүрсек, екі қарымызды талдырып, шаршатып-ақ тастайды. Әмбесінде қойдай жусаған қыналы тастан-тасқа секіріп, сақтықпен баспасақ, мертіктірер қаупі және бар. Бүгін күн ашық еді. Осынысы көп себеп болды. Ақшоқының басына күн екіндіге таянғанда ғана іліндік. Ақшоқының басына біз ілінгенде, ойдағы ел табанымыздың астында қалды да, сол ойдағы барлық көрініс қызыліңірдің жұқалтаң көлеңкесін құшты (О.Бөкей).

*2.* ***Ақ-қара*** *ұғымына қатысты туынды сөздердің сөзжасамдық ұясын құрып, түбірлес сөздердің мағыналық құрылымына талдау жасаңыз. Олардың арнайы семаларының ерешелігін саралау арқылы ортақ семалары мен жіктеуші семалардың деңгейлерін көрсетуге ұмтылыңыз.*

*3. Абай өлеңіндегі сөз мағынасының дамуына назар аударыңыз.*

***Білімдіден шыққан сөз***

Білімдіден шыққан сөз

Талаптыға болсын кез.

Нұрын, сырын көруге,

Көкірегінде болсын көз.

Жүрегі – айна, көңілі – ояу,

Сөз тыңдамас ол баяу.

Өз өнері тұр таяу,

Ұқпасын ба сөзді тез.

Әбілет басқан елерме,

Сөзге жуық келер ме?

Түзу сөзге сенер ме?

Түзелмесін білген ез?

“Айтшы-айтшылап” жалынар,

Ұққыш жансып шабынар.

Ұқпай жатып жалығар,

Ұйқылы-ояу бойкүйез.

Жас баладай жеңсік қой,

Байлаулы емес ақыл, ой.

Ойлағаны – айт пен той,

Ыржаң-қылжақ ит мінез.

Сұлу қыз бен я батыр

Болмаған соң, тәңірі алғыр,

Шығып кетер, я қалғыр,

Оған ақыл – арам без.

**5-тақырып. Сөзжасамдық тізбек, оның мәні**

**Теориялық тапсырма**

*Сөзжасамдық тізбек деген не? Оның сөзжасамдық ұядағы маңызы. Қазақ тілінің жалғамалылық қасиеті және сөзжасамдық тізбектің мәні. Сөзжасамдық тізбекке енетін сөздердің уәждеушілік реті мен рөлі. Сөзжасамдық жұп пен сөзжасамдық сатының сөзжасамдық тізбек құраудағы мәні.*

**Әдебиет**

Исаев С. Қазіргі қазақ тіліндегі сөздердің грамматикалық сипаты. – Алматы, “Рауан”, 1998.

Оралбаева Н. Қазақ тілінің сөзжасам жүйесі. – Алматы, 2002.

Салқынбай А.Б. Қазақ тілі сөзжасамы. - Алматы, 2003.

Құрманәлиев К. Қазақ тіліндегі сөзжасамдық ұя проблемаларының ғылыми-теориялық негіздері. – Алматы, 2002.

Қазіргі қазақ тілінің сөзжасам жүйесі.- Алматы: Ғылым, 1989.

Жаналина Л.К. Сопоставительное словообразование русского и казахского языков. – Алматы, 1998.

Есімсейітов Б. Қазақ тіліндегі сөзжасамдық тізбек. АКД, -Алматы, 2002.

Тихонов А.Н. Словобразовательный словарь русского языка. –М., 1990.

**Практикалық тапсырма**

*1. “****Ай”, “Ат”, “Ас”, “Ақ”, “Аш”*** *сөздері арқылы жасалған туынды сөздердің сөзжасамдық тізбегін жасаңыз. Оларды сөзжасамдық саты мен сөзжасамдық жұпқа бөліп, мағыналық уәжділігін анықтаңыз.*

2. “***Білім****” туынды сөзінің сөзжасамдық тізбегін құрыңыз. Туынды сөздердің мағыналық құрылымын анықтап, себепші негіз уәждеген сөздердің уәжділік сипатына назар аударыңыз.*

*3. Мәтіннен туынды сөздерді тауып, олардың мүмкін болатын сөзжасамдық тізбегін көрсетіңіз.*

а) Көлемі аз бұлақтың айналасына жиі қонған ауылдардың үйлері де, шұбыртқан малы да, адамдары да кешкі мезгілде ыю-қию араласып жатқан сияқты. Жер ошақтардан шыққан түтіндер де біріне-бірі қосылып ұласып, тұтасқан көкшіл мұнардай тарайды. Үрген иттер, мал қайырған айқайлар, маңыраған қой, қозы шулары араласып жатыр. Кешкі суға келе жатқан қалың жылқының кісіней шапқан дүбірі, шаң-тозаңы болсын немесе оқта-текте азынай кісінеп, үйірін іздеп шапқан, мінуден босаған жас айғырлар дауыстары болсын – барлығы да осы отырған ауылдардың осы кештегі тіршілік тынысын білдірген сияқты. Баланың барынша сағынған көрінісі. Қазір жүрегін аттай тулатып, соншалық қуантып, еркін алған көрінісі. Жүргіншілер бұлақтан дәл қасына ең жақын қонған ауылға келе жатыр. Ортасында бес үлкен ақ үйлер бар, көп үйлі ауыл – Абайдың екі шешесі Ұлжан мен Айғыздың ауылы.

Таң алдында бір ғана сағат мызғығаны болмаса, Абай бұл түнді ұйқысыз өткізді. Бірақ әлі талған жоқ. Әлі де кітап бетіне үңілуде. Әр алуан тілдерде туған бұл кітаптар бүгін осы жерге оқыс келіп, қызық бас қосқан. Абай жақсы ұғынатын шағатай, түркі кітаптармен қатар, тілін Абай қиналып түсінетін араб, парсы және олардан гөрі де әлі ауырырақ тиетін орыс тіліндегі кітаптар. Абайдың жайшылықтағы оқуынан бүгінгі оқуының мақсаты да басқа. Кітаптан алатын білім нұсқаның бүгін тіршіліктің қолма-қол керегі үшін асығыс қажет болған бір шағы еді. Абай соңғы күндерде, әсіресе осы соңғы түнде өзіне бұрын дағдылы болмаған бір хәлде. Ол бір ескі ғалымдар ма, рауаилар ма солардай бір күйде отыр. Осы жайына өзі таңырқай түсіп, қызығып та қарайды. (М.Әуезов).

ә) Осы үш айтқаныңыздың үшеуіне де дау айтам әке. Өзімдікі дұрыс деп айтам. Ең әуелі, жайдақ суға теңгердіңіз. Қолында құралы бар жалғыз-жарымға ғана пайдасы тиетін шыңыраудағы су болғанша, құралды, құралсыз, кәрі, жасқа түгел пайдасы тиетін жайдақ су болғанды артық санаймын. Екінші ел алатын тәсілді айттыңыз. Ел билейтіндердің мінезін айттыңыз. Менің білуімше, ел бір заманда қой сияқты болған. Бір қора қойды жалғыз қойшы “ай” десе өргізіп, “шайт” десе жусататын болған. бертін келе ел түйе сияқты болды. Алдына тас лақтырып, “шөк” десең, аңырып барып қана бұрылады. Ал, қазіргі ел бұрынғы көрбалалықтан, нашар, момындықтан сейіліп, көзін ашып келеді. Ендігі ел жылқы сияқты болды… (М.Әуезов).

б) Адам ойлы күйде аяңдап барады. Ол күздің тағы да қаншалықты тың дүние тудырып, жер бетіне қандай жаңалықтар әкелетінін, қаншалықты адамды бақыт құндағына бөлеп, қаншалықты адамды жетім-жесір тастайтынын болжағысы келеді. Бірақ ертеңді еске лдау мүмкін емес. Ол тағы да өткенін – ұланғайыр жақсы да, жаман да іс тындырғанын ойлады. “Табиғат жаратқанның құпия сырын ашуға тырысамыз-ау, бірақ бәрібір сол табиғаттың ұлымыз, ырқынан шығып қайда барамаыз. Мен – Адаммын. Бірақ бәрібір ьабиғаттың құлымын. Мен өз анама – өз табиғатыма қол жұмсаған күндерім болды. Қандай кесірлік. Күз – тұман, ызғар, боз құрау, сарғаю, ойлану, күйек, күзем алу, астық ору, қора қамдау, жаңа оқу жылын бастау, соғым сою ғана емес. Күз – Адам жасарады, масайрайды, сосын… сосын сола бастайды.“ – деп түйді Адам. Адам, әне, орындықтағы жап-жас қыз бен жігтке қарады. Қауыша жабысып, мәз болып күліседі. Күздің келіп қалғанын сезбейтін секілді. (О.Бөкей).

**2-модуль**

**6-тақырып. Сөзжасамдық қалып және сөзжасамдық үлгі**

**Теориялық тапсырма**

*Сөзжасамдық қалып пен үлгінің анықтамасы. Сөзжасамдық қалып пен үлгінің зерттелуіне шолу. Сөзжасамдық қалыптың ерекшелігі мен сөзжасам процесінің дамуындағы мәні. Сөзжасамдық үлгінің өзіндік ерекшелігі.*

**Әдебиет**

Оралбаева Н. Қазақ тілінің сөзжасам жүйесі. – Алматы, 2002.

Салқынбай А.Б. Қазақ тілі сөзжасамы. - Алматы, 2003.

Құрманәлиев К. Қазақ тіліндегі сөзжасамдық ұя проблемаларының ғылыми-теориялық негіздері. – Алматы, 2002.

Қазіргі қазақ тілінің сөзжасам жүйесі.- Алматы: Ғылым, 1989.

Земская Е.А. Современный русский язык. Словообразование. –М., 1973.

Улуханов И.С. Словообразовательная семантика в русском языке. М., -1977.

**Практикалық тапсырма**

1. *Зат есімді себепші негіздің сөзжасамдық типтерін жазыңыз. Олардың негізгі жақындығы тұлғасында ма, мағынасында ма?*
2. *Сөзжасамдық қалыптарға мысалдар келтіре отырып, олардың өзіндік ерекшелігін анықтаңыз*.

3*. Мәтіндегі туынды сөздердің қандай сөзжасамдық қалып арқылы жасалғанын анықтап, сөзжасамдық үлгілерін көрсетіңіз.*

а) Наурыз – бүкіл түркі халқының ұлы мерекесі. Бұл – ұлыстың ұлы күні. Аурызда күн мен түн теңеседі де, маусым көктемге алмасады. Халық бұл күнге алдын-ала дайындалып, ұлан асыр той жасайды. Тойда ән салынып, өлең айтылады, көкпар тартылып, ат шаптырылады.

Ата салтын бабамның

Алып келді ұлыс күн.

Бір анадан туғандай,

Бір ұядан ұшқандай,

Бір аспанның астында

Бір дастархан басында

Береке бірлік болсын деп,

Көпкөжеден дәм татып,

Күшейтейік бірлікті.

Еңбек пенен тірлікті.

Салт- дәстүрмен жараса,

Қайта құрып жаңаша,

Жарыса өнер көрсетіп,

Той тойлайық тамаша!

Тыңдаңыздар! Тыңдаңыздар!

Ұлыс тойы басталды.

Наурыз туын көтеріп,

Жар салайық әлемге,

Көрмегендер көріңдер,

Естімегендер естіңдер,

Дабылын оның қағайық,

Шақырамыз бәрінді

Ұлыстың ұлы күніне

Жиналыңдар алаңға,

Кешігіп одан қалмаңдар!

Күміс көмей әншілер,

Құдыретті күйшілер,

Мың бұралған бишілер,

Балтыры жуан палуандар,

Құралайды көзге атқан мергендер,

Күміс көмей, жез таңдай шешендер,

Қара қылды қақ жарған көсемдер,

Он саусағы алтын шеберлер,

Бәрің де сыңға түсіңдер!

Жүзден жүйрік, мыңнан тұлпар,

Озып шыққан дүлділге

Үлкен-үлкен сый бар!

**ә)** Кербұғы бүгін де су ішкен жоқ. Су ішкісі келген, екі езуін мұз моншақ жырымдаған тау бұлағына ерні тисе болды, өне бойы қалтырап, етпетінен түсердей буын-буыны босаңсыған соң, амалсыз кейін шегінеді. Ындыны кебе үш рет ұмтылды, үш рет те осынау халге душар болып, тартынып кетті. Өзегін өкініш жандырып тұрса да, дәт шіркіннің мынау буы бұрқырап сылқ-сылқ күле ағып жатқан аяқ стынждағы суға жетпеуі қалай? Шын қартайғаны осы да... Жо-жоқ, кәріліктің ауылы әлі алыс, Кербұғының базарлы өмірі алда; қазіргі әлсіреуі кәрілікке жеңдіргені емес, ұдайы үш күн күйектен соңғы шаршауында; олай десек, былтыр неге шаршамады. Алдыңғы жылы ғана бір үйірді он күнсіз шашау шығармай, жалғыз өзі жайғаушы еді (О.Бөкей).

**7. Сөзжасам мен атау теориясы**

**Теориялық тапсырма**

*Ұғым мен ой, атау, таңба арасындағы байланыс. Сөзжасамның объективтілігі мен субьективтілігі туралы. Әлемдік тіл біліміндегі атау теориясы туралы негізгі көзқарастарға шолу. Әл-Фарабидың атау туралы теориясын зерделеу. Атау – таным нәтижесі, болмысты танудың тілдік бейнесі, атаудың мәні дегенді өз білігіңізбен түсіндіріңіз.*

**Әдебиет**

әл-Фараби. Избранные трактаты. –Алматы, 1994.

Бахтин М.М. Эстетика словесного творчества. М., 1986.

Арутюнова Н.Д. Язык и мир человека. М., 1998.

Гак В.К. К типологии лингвистических номинации. М., 1977.

Языковая номинация. Виды наименований. М., 1977.

Колшанский Г.В. Соотношение субъективных и объективных факторов в языке. М., 1975.

Исаев С. Қазіргі қазақ тіліндегі сөздердің грамматикалық сипаты. – Алматы, “Рауан”, 1998.

Оралбаева Н. Қазақ тілінің сөзжасам жүйесі. – Алматы, 2002.

Салқынбай А.Б. Қазақ тілі сөзжасамы. - Алматы, 2003.

Сулейменова Э.Д. Понятие смысла в современной лингвистике. Алма-Ата, 1989.

Жаналина Л.К. Номинация как форма речевой деятельности. АДД. –Алматы, 1994.

Кубрякова Е.С. Номинативный аспект речевой деятельности. –М., 1986.

**Практикалық тапсырма**

1. *Әбу Насыр әл-Фарабидың “Наука о языке”, “Логика” т.б. трактаттарының негізінде атау теориясы, сөздің шығуы туралы, атау мен ойдың, ой мен ұғымның арасындағы байланыс туралы ой-тұжырымдарын талдау.*
2. *Атау теориясы туралы орыс тіл біліміндегі теорияларды талдау.*
3. *Мәтіннен туынды сөздерді анықтап, оларды атау теороия арқылы талдаңыз. Туынды сөздердің атаулық табиғатына көз жеткізіңіз.*

а) Саялдық қара бұлттар-ау! Ақбілектің жанын тұншықтырған қара тұман аз болды дедіңдер ме, үстіне мұнша төнгенше, анау асқар таулардың басына төнсеңдерші!

Күздің сарғыш жапырақтары-ау! Кімді әлдилеп, сыбырлап тұрсыңдар? Қалың бұтаның қайғысыз, қамсыз бөденелері-ау! Несіне қара түнді жаңғырықтырып тұрсыңдар? Сұлудың жүрегін жанышқан ауыр шерді сендер сейілтем дейсіңдер ме? Қанатын қаршыға күйретіп қиқайған қостың алдында бір қолымен жер таянып, аспанға қарап отырған сұқсырдың налыған зарын тәңірісіне жеткізем дейсіңдер ме? Бұлттар-ау, серпілмейсіңдер ме?! Жапырақтар-ау, сыбдырлап жерге төгілгенше, шерлі сұлуға сая болсаңдаршы. Ызғырық-ау, ызылдағанша, жапанда жалғыз қалған баланың әкесіне хабар берсеңдерші! (Ж.Аймауытов).

ә) Бұл кезде Жұмағұл Дәркембайларың елу-алпыстай азғана қойын шоқтай иіріп, тірсекке сабап қуып жүр. Іштеріне талай күннен нәр түспеген, бүрсең қойлар қашайын десе де жүгіре алмай, ұйлығып, сығылыса береді. Қойдың жылдам баспағанына зығыры қайнаған Жұмағұл иесінен бастап боқтық астына алады. Артынан еріп келе жатқан жаяу шұбырған Дәркембайларды бірде-бір құлаққа ілмейді.

Қуғыннан, бораннан және бүгін кешкі аш жүрістен әбден титықтаған төрт-бес тоқты омақата жығылып, тұра алмай да қалды. Дәркембай қаны қайнап, Жұмағұлды ұстайын деп ұмтылып еді. Аты жарау, өзі сырқынды Жұмағұл маңайлайтпай жосып жүр. Қойдың бір шетінен екінші шетіне қарай омыраулап кеп тиіскенде, атының тізесімен буаз саулықтарды домалатып та кетеді. Жазықсыз жаулық көрген сорлы мал тілек тілей білсе, бұл түнде мынандай қамалып тұрған қастық ортасында өлімнен басқаны тілеместей.

Жұмағұл Абайды тани берді. Бірақ танысы жаудан бетер боп шықты. Үн қатқанша аял болған жоқ. Абай оң қолындағы қамшысын құлаштап қайырып алып, Жұмағұлды қақбастан тартып-тартып жіберді. Жұмағұл тебініп құтылайын деп еді, шылбырын Абай сол қолына орап апты, тапжылтпады. Екеуінде де үн жоқ. Абай аямастан тағы да батырлатып жөнілді. Қолы қатты. Қамшысы сойылдай боп тиіп барады. Бұл қорлықты көргенше, өліп бағайын дегендей боп, Жұмағұл Абайдың өзіне ұмтыла берді. Бірақ дәл осы кезін баққан Ербол әзір тұр екен. Атын қатты тебініп жіберіп, кимелеп кеп, Жұмағұлды жауырыннан ала түсті (М.Әуезов).

б) Қартқожа қазағын, елін сүйеді. Байын, жауызын емес, бұқарасын, кедейін, жалшысын, жерін, суын сүйеді. Қазақ пен орыс төбелесіп жатса, орыстікі зорлық деп ұққысы келеді. Бірақ орыстан көрген жақсылығын ұмытпайды, орысты бауыр тұтқысы да келеді. Андрей, Полидубтерге қазақтың неше Жайдарқандарын құрбан қылғысы келеді. Қазақ та, орыс та Андрейдің, менің көргенімді көрсе, көзі ашылса, менің жүрегімдей бауырмал жүректері болса, зорлық, қиянат, теңсіздік жоғалар еді-ау деп, бір мезет ойлайды. Бірақ ол мүмкін бе? Барлық адам баласының мінез-құлқын, жүрегін бір қалыпқа соғып шығаруға бола ма?

Күн ыстық. Аспанда ақ сабынның көбігіндей, мамық ақ бұлт жүзеді. Әуе – шыбынның ызыңы, шегірткенің шырылы. Ащы өзеңнің бір мүйісінде ақ борықтай ауыр қотан ақтылы қой жусап жатыр. Біргебай қойшы жиырма шақты саулықты қосақтап қойып, үлкен қара сапты аяғына бор-бор сауып жатыр. Қойдан шетірек шилеуіт арасында “Қояйыншы енді, қашанғы оттай берейін, бәрібір Біргебай мұрнымнан сығып алады…” деген кісіше мойнын салбыратып, құлағын салпитып, шыбындап тұсаулы Сұршолақ тұр.

Қойшы да тұтқыштай қара, жарғақтай ысқаяқ кір тоң дамбалдан басқа лыпа жоқ. Күп-күрең қара қайыс арқасы күнге шағылысып, желінді шеңгелдей ұстап, анда-санда құлаштап бір қойып қалады (Ж.Аймауытов).

**Реферат тақырыптары**

1. Н.Я. Маррдың төрт таған теориясы туралы.
2. В.М. Иллич-Свитыч – ностратикалық теорияның негізін салушы.
3. Дыбысқа еліктеу теориясы.

**8-тақырып**. **Сөзжасам және уәждеме**

**Теориялық тапсырма:**

*Сөзжасам процесінің негізгі ерекшелігі, жалпы мен жеке, алғашқы ұғым мен түсініктің негізінде жасалатын екіншілік мағына. Оның көрінісі мен мағынасы. Уәждеме теориясы туралы. Атаудың жасалуындағы уәжділіктік маңызы. Уәжділіктің түрлері. Толық уәжділік пен жанама уәжділіктің, абстрактылы уәжділік пен жүйелі уәжділіктік өзіндік ерекшелігін көрсету. Уәжділіктік ұлттық дүниетаныммен байланысы. Уәждеме теориясының сөзжасамдағы маңызы мен көрінісі.*

**Әдебиет**

Кияк Т.Р. Мотивированность лексических единиц. –Львов. 1988.

Гинатуллин М.М. К исследованию мотивации лексических единиц. ( на материале наименовании птиц). АКД., 1972.

Копыленко М.М. О мотивации найменований животных в тюркских языках. // Проблемы этимологии тюркских языков. – Алматы, 1990.

Коржева Л.Б. Мотивационная типология производного слова. М., 1985.

Улуханов И.С. О степенях словообразовательной мотивированности слов. – ВЯ. –М., 1977.

Қасым Б. Қазақ тіліндегі күрделі сөздер: уәждеме және аталым. Алматы, 2001.

Салқынбай А.Б. Қазақ тілі сөзжасамы. - Алматы, 2003.

**Практикалық тапсырма**

1. *Мәтіндегі кісі есімдерінің уәжін анықтаңыз, олардың ұлттық дүниетаныммен байланысына назар аударыңыз.*

Абайдың жалғыз бір оңашада жүз көрісіп сөйлесу арманы болатын. Сол арманын Ербол апарып, әуелі Тоғжанның жеңгесіне, Асылбектің келіншегіне айтыпты. Сәлемге айтқан өлеңдерін айтып беріпті. Ол жеңге Тоғжанмен барынша сырлас, тату болатын. Өмірінде әлі күнге қайын сіңлісі мен өзге жігіттің арасында делдал боп көрмеген-ді. Бірақ мынау жол оған да өзгеше көрініпті. Ербол да сөзге жүйтік, қолқасын өткізе білетін отты, жұғымды жігіт. Әйтеуір сол жеңге мен Ербол екеулеп отырып, Тоғжанға Абайдың бар өлеңін естіртіпті де, ақырында, бір жол жүз көрісуге көндіріпті.

Осы ауылдың қасында ас иелерінің жиыны түгел екен. Абайлар Бөжей үйінен қымыз ауыз тиіп, тысқа шығып, сол жиынға келді. Кішілеу төбенің басында отырып, кейбір аттыларды шақырып алып, кейбіреулерін шапқыза жөнелтіп, әмір тартып отырған осы жиын. Ортасындағы үлкендері – Байдалы. Байсал, Сүйіндік.

Байдалы былтырғыдан бері недәуір қартайып қапты. Сақал-шашының ағы көбейіп, бурылға жақындаған. Қастарына Абай келіп сәлем бергенде, бұл үлкендер бұрынғыдай емес, оң шыраймен амандасты. Байдалы мен Сүйіндік Зере мен Ұлжанның амандық-саулығын сұрап, жас жігітке қастарынан орын берісті. Осы үлкендердің бұйрығын күтіп, қас-қабақтарына қарап жүрген жас жігіттердің ішінде Ербол бар. Абайдың бұрыннан жақсы білетін бір танысы Жиренше де осында. Байсал Құнанбаймен араздасып кеткелі, Абай мен Жиреншенің кездескені осы.

...Осы жиынға сәлем айтқан Зередей аналары екен. Сол кісідей үлкендер жіберіпті. Бөжекеңнің асына ағайын боп ат салыспақ. Бұрынғы шақта қапы болса, енді олай емес, қалыспаймыз деген адал ниетпен келіпті.

Абай осы топтың бөтені боп көрінбей, өз адамы сияқты боп саналғанына ішінен қуана түсіп, ырза боп, атына қарай басты. Өзі атқа мінісімен жаңағы бұған серік болатын Жиренше, Базаралы, Ербол үшеуін ертіп алып, үйлер тігіліп жатқан жерді аралады. Өз үйлерін тігетін орынды ақылдасып, сайлап алып, ас ошағын орнататын жерлерін де белгіледі. Ол орайда ақыл айтып, орын көрсеткен Жұмабай болатын (М.Әуезов).

2. *отарба, итжеккен,**иткөйлек, иманжапырақ, түйежапырақ, көкбазар сияқты сөздердің уәжін, уәжделу ерекшелігін анықтаңыз. Олардың* *қай уәждің негізінде жасалғанын талдап түсіндіру.* *Туынды сөздің мағынасын жасаудағы уәждің маңызын анықтау.*

*3. Мәтіндердегі туынды сөздердің уәжділігін көрсетіңіз*.

а) Мен ауылға барған сайын, сол бір беттері күнге тотыққан, тіпті қалай болса солай киіне салатын шаруа баққан жерлестерімді көремін. Қол беріп амандасамын. Баяғыны еске аламыз. Той-томалағы болғандарға құтты болсын, ал өлім-жітімі барларға көңіл айтамын. Қаладан көлеңкеде өскен шөптей сарғыш тартып оралатын мен, өз замандастарымнан әлдеқайда жас кеспіріме қарап, ақ саусақ, қара таяқ пошымымнан ұяламын да. Ұялғаныма көрінсін, кейінгі жылдары әкемнің ескі-құсқы киімдерін киіп алып, “қарапайым” көрінгенсіп те жүрмін. Сонда ауылдастарымның тайға таңба басқандай артықшылығын да сезінуші едім. Олардың өңі қартайғанымен, мінез-құлқы сол қалпында қалғанына қайран қалатынмын. (О.Бөкей).

ә) Ашық терезеден оқыс соққан салқын жел келді. Үлкен, жеңіл, ақ пердені жел үйірді. Шалқыта толқытып кеп, жақын тұрған биік үстелдің үстіндегі кітаптарға төндірді. Перде біресе ойнаған баладай боп, Абай оқып отырған кітап бетін жасыра бүркеп қалады, біресе желпи қағып, кітаптың жазуларын сыпырып ұшыруға тырысқандай болады.

Абай жаңа байқады, артындағы үлкен есік кең ашылып, ар жағында келе жатқан бір сый адамды күткендей екен. Таң атқалы бұл бөлменің есігі ашылып, кісі кіргені осы еді. Абай бұрылып қарай бере, келе жатқандардың кім екенін білді. Жай басып, ауыр тыныс алып, демігіп келе жатқан өзінің шешесі. Бұл күнде денесі ауырлап, жүріс қозғалысы үлкен қиындыққа айналған Ұлжан есіктен кеп көрінгенде, оны екі жағынан екі әйел қолтықтап, сүйеп келеді екен. Абай орнынан шапшаң тұрып шешесіне көрпе салды.

*4. Абай өлеңіндегі сөздердің астарлы мағынасын анықтап, уәжін көрсетіңіз. Синтаксистік деривация мен лексиалық деривацияның ерекшелігіне көз жеткізіңіз.*

***Ал, сенейін, сенейін***

Ал, сенейін, сенейін,

Айтқаныңа көнейін.

Шалма ораған сопының

Ішін арам демейін.

Ақ көңілді адал жан

Табылар деп көрейін.

Я сүйсе, я күлсе,

Елжірейін, төнейін.

Жаралы көңіл жазылар,

Дүниеде рахат бар шығар.

Жақсы адам деген құры сөз

Емес шығар табылар.

Өткен өмір, көрген түс

Не қылғанда бір болар.

Деп нанып ем “маған нан”,

Не таптым мен нанғаннан

Жүрегімді қан қылды,

Өткен өмір, өлген жан.

Ақыл іздеп, ізерлеп,

Бәрін сынап сандалған.

Бірін таппай солардың,

Енді ішіме ой салған.

Тұла бойды улатты,

Бәрі алдағыш сұм жалған.

Басыңа тиді, байқадың,

Бәрінен басты шайқадың.

Тағы бар ма айтарың?

Нанғыш болсаң, енді нан!

**8-тақырып.** **Туынды сөздің анықтамасы, термин ретінде қолданылуы, туынды сөздің ерекше белгілері**

**Теориялық тапсырма**

*Туынды сөз терминінің морфология саласында қолдану тәртібі. Туынды сөз терминінің сөзжасамдық аспектідегі қолданысы. Ы.Маманов – туынды сөз термині туралы. Сөзжасам саласындағы туынды сөздің анықтамасы. Туынды сөздің ерекше белгілері. Сөзжасам тәсілідер негізінде жасалған барлық сөздердің туынды сөз аталуының себебі мен мәні.*

**Әдебиет**

А.Ысқақов қазіргі қазақ тілі. Морфология. Алматы, 1991.

Маманов Ы. Қазіргі қазақ тілі. Алматы, 1973.

Ибатов Ә. Сөздің морфологиялық құрылымы. –Алматы, 1983.

Исаев С. Қазіргі қазақ тілдіндегі сөздердің грамматикалық сипаты. Алматы, 1998.

Қазіргі қазақ тілінің сөзжасам жүйесі.- Алматы: Ғылым, 1989.

Оралбаева Н. Қазақ тілінің сөзжасам жүйесі. – Алматы, 2002.

Салқынбай А.Б. Қазақ тілі сөзжасамы. - Алматы, 2003.

Уфимцева А.А. Семантика производного слова. // аспект семантического исследовании. –м., 1980.

Кубрякова Е.С. Типы языковых значении. Семантика производного слова. –М., 1981.

Земская Е.А. Словообразование как деятельность. –М., 1992.

**Практикалық тапсырма**

*1. Мәтіндегі туынды сөздерді тауып, олардың негізгі ерекшелігі мен тілдік белгілерін талдаңыз. Туынды сөздің жасалу уәжі мен мағыналық құрылымының күрделілігіне назар аударыңыз.*

а) Өзіндей жастар партияға жазылып жатса да, Төлеген әлі жазылған жоқ. Жазылмауы да есеп еді: қызылдар құлап қалса, кім біледі… Одан да байқап тұрайын деп ойлаушы еді. Алайда партияға кірген жолдастарымен пікірі, қызметі, ымы-жымы бір еді. Пікір дерлік Төлегенде пәлендей пікір де жоқ. Көптің ауқымы – оған пікір, коммунистер айтса – құп, алайда Төлеген пікірсіз де жігіт емес. Онысы рушылдық пікір еді. Қызметке адам сайланса, елге кісі жіберілсе, елден шығын жиылса, өз еліне, өз тұқымына бүйрегі бұрып тұрар еді. Бірақ ол бұрғандығын өмірі сездірмей, еппен іс қылар еді (Ж.Аймауытов).

ә) Туған жердің қадірін туғалы түзге шықпаған елдегі адам қайдан білсін? Туған жердің қадірін алыс жерге ұзатқан, ұзатқанына әлде талай жыл өткен қыз білмесе, кім білсін? Туған жердің қымбатын ғылым іздеп, шет жайлап, кітап қарап сарылып, көзінің майын тауысқан, көшенің шаңын жұтқан шәкірт білмесе, кім білсін? Туған жердің артығын, жазатайым іс етіп, күштілерге күш етіп, еріксіз елден айрылған, шеттен жәмі бұйырған, жаттан сыйлау көрмеген ер білмесе, кім білсін? Туған жердің асылын қараңғы үйге қамалып, қара нан мен қара шай жүрегін кесіп жатқанда, қазы, қарта, сар қымыз бір-бір ұшып көзінен есіл елін сағынған, бір көруге зар болған тұтқын білмесе, кім білсін? Туған жердің қадірін әлеуметтік ісіне басын байлап жегілген, қағаз кемірген, күйіп-пісіп, көбелек боп, еңбегінің жемісін көрсем деп телмірген, тар көше мен тар үйде бойы бір сергіп көрмеген азамат білмей, кім білсін? (Ж.Аймауытов)

***2. Бас, көз, аш, аң, таң, қас*** *сөздері арқылы туынды сөздердің сөзжасамдық ұясын құрап, сөзжасамдық тізбегін көрсетіңіз, уәжделуін пайымджаңыз. Осы сөздер арқылы келген тұрақты тіркестерді тауып, мағыналық даму жүйесін салыстыра отырып, аңғарыңыз.*

*3. Мәтіндегі туынды сөз бен себепші негіздің мағынасын салыстырып, олардағы ортақ сема мен ерекше семаны салыстыра отырып анықтаңыз.*

1. Түйетастың аңғарынан аңырап жел соғып тұр. Атты кісіні аударып түсіретін қызыл еспе -–ерніңді сортаңдатып сорып, кебірсітіп тастайтын қызыл еспе. Екі жағы найзадай шаншылған, тіп-тік жалтыр көк тасты құздың ортасы ашамайланып шыңырау шат боп біткен-ді. Шатқалдың дәл тереңдей жеткен табанында салба-салба самырсындар бар. Самырсындар ақ көбігі аспанға атылған Шарықтыбұлақтың екі жағалауын қуалай өскен. Әлгі аңызақ еспек жел осы ұңғыны өзектей кеп, осынау шаттың бітер аузына кептеле шөгіп қалған қара тасқа бар пәрменімен соғылысатын. Алып қара тастың сыртқы пошымы жампозға тым ұқсас. Сондығы ма, кейінгі кезде Түйетас атанып кетті ғой. Түйетастың құбыласын иектей жұпыны ғана қараша киіз үй тігілген-ді. (О.Бөкей).

**2.** Өсіп келе жатырсың, келбеті өрен,

Көрініп тұр мақсат тау сен беттеген.

Биігіне шығарсың

Ата-ананың

Беделімен емес, так еңбекпен.

Үмітпенен қарайды ұлына әркім,

Өз басына түскенше ұғынар кім?

Ұлым! Мен де білдірем тілегімді,

Еңбегіне елікте ұлылардың!

Болмасаң да сірә ақын, сірә ғалым,

Тынбай аққан тыңдашы бұлақ әнін.

Өмір жолын оқышы байыппенен

Ибн Сина сияқты ғұламаның.

Ұлы ойшылдар, мықтылар әлемде өткен

Мақсатына жетсе де әрең жеткен,

Адамзатқа лайық жеңіс, табыс,

Айналайын, келеді еңбекпен!

Менің түспей ме жақсы атыма –

Сенің біреу ісіңе тақса кінә,

Адал еңбек арқылы жетсең екен –

Бойыңа шақ ұстаған мақсатыңа!

Өсіп келе жатырсың, келбетті өрен,

Көрініп тұр мақсат тау сен беттеген.

Біздерде жоқ ептілік сенде болмас,

Биіктерге шық, балам, еңбекпенен!

Күләш Ахметова

**9-тақырып. Туынды сөздің мағыналық құрылымы**

**Теориялық тапсырма**

*Туынды сөздің тұлғалық және мағыналық ерекшелігі. Себепші негіздер мен тұлғалардың мағыналық құрылымы. Туынды сөздің сигнификаттық және денотаттық мағынасы. Олардың бір-бірінен ерекшелігі мен байланысы. Туынды сөздегі коннатациялық мағыналар (тұрақты тіркестер тобы). Туынды сөздердің құрамындағы микромелар және оларға талдау.*

**Әдебиет**

Оразов М. Қазақ тілінің семантикасы. Алматы, 1991.

Салқынбай А.Б. Қазақ тілі сөзжасамы. - Алматы, 2003.

Уфимцева А.А. Семантика производного слова. // Аспект семантического исследовании. –м., 1980.

Кубрякова Е.С. Типы языковых значении. Семантика производного слова. –М., 1981.

Кубрякова Е.С. Язык и знание. М., 2004.

Земская Е.А. Словообразование как деятельность. –М., 1992.

Улуханов И.С. Словообразовательная семантика в русском языке. М., 1977.

Манучарян Р.С. Слвообразовательные значения и формы в русскоям и армянском языках. М., 1981.

**Практикалық тапсырма**

*1. Мәтіндегі* ***тіл, жазу, сөйлесу, ой*** *сөздерінің мағыналық құрылымын**анықтаңыздар. Олардың қай тәсіл арқылы сөзжасамдық мағынаға ие болып тұрғанына назар аударып, микромағынасына семантикалық талдау жасаңыздар.*

Тіл – адамның адамдық белгісінің зоры, жұмсайтын қаруының бірі. Осы дүниядағы адамдар тілінен айрылып, сөйлеуден қалса, қандай қиындық күйге түсер еді. Осы күнгі адамдар жазудан айрылып, жаза алмайтын күйге ұшыраса, ондағы күйі де тілінен айрылғаннан жеңіл болмас еді. Біздің заманымыз – жазу заманы: жазумен сөйлесу ауызбенен сөйлесуден артық дәрежеге жеткен заман. Алыстан ауызбен сөйлесуге болмайды: жазумен дүниенің бір шетіндегі екінші шетіндегі адаммен сөйлеседі. Сондықтан сөйлей білу қандай керек болса, жаза білудің керектігі онан да артық. (А.Байтұрсынұлы).

Адамның қоғамдық өмірінде тілдің қолданылмайтын жері жоқ. Тіл арқылы адамдар бір-бірімен қатынасады, пікір алысады, түсініседі. Бұл жағынан тіл – адам қатынасының құралы, қаруы. Тіл оймен тікелей байланысты. Адамның ойы – қоғамдық өмірдегі, айналадағы заттың, құбылыстың, істің адам санасындағы көрінісі, сәулесі. Ол ой, тіл арқылы ақиқатталады, аталады. Адам өзінің өмірінде таныған, білген, сезген, түсінген нәрселерін тіл арқылы баянды етеді. (Н.Т.Сауранбаев).

2. *Мәтіндегі туынды сөздердің денотаттық, сигнификаттық, коннатациялық мағыналарын анықтау, талдаңыздар. Әрбір туынды сөздің негізгі мағынасы мен ерекше мағынасын анықтаңыздар. Абай өлеңіндегі атау сөздердің ішкі терең мағынасына мән беріп, көңілмен зерделеңіз.*

Единица – жақсысы,

Ерген елі бейне нөл.

Единица нөлсіз-ақ

Өз басындық болар сол.

Единица кеткенде,

Не болады өңкей нөл?

Берекеңді қашырма,

Ел тыныш болса, жақсы сол.

Рас сөзге таласып,

Ақжем болма, жаным, кел!

Өлсе өлер табиғат, адам өлмес,

Ол бірақ қайтып келіп, ойнап-күлмес.

“Мені” мен “менікінің” айрылғанын

“Өлді” деп ат қойыпты өңкей білмес.

Көп адам дүниеге бой алдырған.

Бой алдырып, аяғын көп шалдырған.

Өлді деуге сыя ма, ойлаңдаршы,

Өлмейтұғын артына сөз қалдырған?

Кім жүрер тіршілкке көңіл бермей,

Бақи қоймас фәнидің мінін көрмей,

Міні қайда екенін білен алмассың,

Терең ойдың телміріп, соңына ермей.

Дүниеге дос ақиретке бірдей болмас,

Екеуі тап бірдей боп орныға алмас.

Дүниеге ынтық, мағшарда амалсыздың

Иманын түшел деуге аузым бармас. Абай.

***3. Кілт, кісі, кес, тақ***, ***бақ*** *сөздерінің сөзжасамдық ұясын тізіп, олардың денотаттық, сигнификаттық, коннатациялық мағыналарда дамитынына назар аударыңыздар, себебін түсіндіріңіздер.*

**10-тақырып. Сөзжасам тәсілдері, олардың түрі, ерекшеліктері**

**Теориялық тапсырма**

*Тіл-тілдегі сөздердің жасалуы сөзжасам тәсілімен байланысты. Сөзжасам тәсілідің зерттелуі, түрлері, ерекшелігі. Түркі және қазақ тіліндегі сөзжасам тәсілідің түрлері.*

**Әдебиет**

Гарипов Г. М. Башкирское именное словообразование. Уфа, 1959.

Юлдашев А.А. Система словобразования и спряжения глагола в башкирском языке. –М., Наука, 1958.

Ганиев Ф.А. Суффиксальное словообразование в современном татарском литературном языке. – Казань, 1974.

Севортян Э.В. Аффиксы глаголообразования азербайджанском языке. –М., 1962.

Хабичев М.А. Именное словобразование и формообразование в куманских языках. -М., 1989.

Оралбаева Н. Сөзжасам тәсілдері. // Қазіргі қазақ тілінің сөзжасам жүйесі. Алматы, 1989.

Қазіргі қазақ тілінің сөзжасам жүйесі.- Алматы: Ғылым, 1989.

Оралбаева Н. Қазақ тілінің сөзжасам жүйесі. – Алматы, 2002.

Салқынбай А.Б. Қазақ тілі сөзжасамы. - Алматы, 2003.

**Практикалық тапсырма**

*Мәтіндерді оқып шығып, туынды сөздерді табыңыз, олардың қай сөзжасам тәсілі арқылы жасалғанын анықтап, талдап көрсетіңіз.*

*1-мәтін*.

Ымырт үйіріліп, қас қарая бастаса да, бұл ауылдың шамы жана қойған жоқ. Баяғы заман емес, жердің жарығы аспандағы жұлдыздан бетер самаладай жарқыраған уақытта, қараңғы үйде қамалып, кешкі ас-суын іше алмай отырған өзгеше қызық екен. Әсіресе, қаладан барған адам елу жылға шегініп, өмір сүргендей халді бастан кешері рас. Осы Шыңғыстайдың да дәл үстінен жоғары қуатты Бұқтырма ГЭС-інің арқандай шуатылған сымы, бұдан аттай алты жыл бұрын тартылған, әлдеқайда алысқа кермедей керіліп, кете барған. Аппақ күмістей бағаналары қолтық көтерсе, қол соза зәулімденген электр сымдарына ауыл адамдары тек қызығы қарағаны болмаса, осы бесжылдықтың аяғына дейін дәме қылып отырған жоқ (О. Бөкей).

*2-мәтін.*

Жүргіншілердің қарсы алдынан Шыңғыстың желі есті. Алыста, сахараның ғажайып ертегісіндей боп, сұлу сағым толқынданды. Неше алуан бейнелер, елестер шығып, бадырая түсіп, ереуілдеп қояды. Кейде олар көк мұнар ішінде қалқып, көтеріліп, жерден үзіліп, аспандап кетеді. Кейде тау, кейде қыстау, мола, кейде тоғай сүйтеді. Осы сағым ар жағында, көкшіл мұнар арасында, Шыңғыстың қалың қатпар, қара кө биіктері көрінеді.

Айнала, бар дүниені ал қара көк бетеге мен шашақтанған ал күрең көде басыпты. Анда-санда жол жағасында түп-түп ши кездеседі. Теңселіп, ырғалып, тобыменен бір ғана нәзік, ызың үн салады.

*3-мәтін.*

Осы көктемде Абай көңілі бар дүниенің дырдуынан, бар адамның реніш, қуанышынан оқшау кеткен, оңашаланып кеткен бір құпия сырдың соңында еді. Сол сырына Абай бар жүрегімен, бар қиял сезімімен шомған болатын. Домбырамен, хатпен де талай шыншыл жыр айтты. Жыр емес, жас жүректің тебіреніп толқыған сырын айтты. Бірақ ол ғана емес, айтылған жыр аз ғана. Айтқанының бәрі, көңілінің бары емес. Әлдеқайда бері жатыр. Егер көкірегін ақтарып, іште барын көрер, тыңдар, ілтифат етер жар болса, айтылып болмас, тілмен жетпес әсем саз, шерлі наз сонда жатушы еді. Ойда барын жеткізе алмай, кеудеде тыныс біткендей құста болған шағында, Абай қатты сенделіп қиналып кетіп:

– Япырмау, қайтем енді? Хат шорқақ, тіл мақау!– дейтін (М.Әуезов).

**3-Модуль**

**11-тақырып. Фонетикалық сөзжасам тәсілі.**

**Оның негізгі сөзжасамдық қалыптары**

**Теориялық тапсырма:**

*Фонетикалық сөзжасам тәсілінің түркітанудағы зерттелуіне шолу. Дыбыс сәйкесулері нәтижесінде жасалған сөздердің мағыналық ерекшелігіне назар аудару. Фонетикалық сөзжасам тәсілінің түрлері мен қалыптары. Дауысты және дауыссыз дыбыстардың сәйкесуі арқылы жасалған туынды сөздердің құрылымдық ерекшелігін анықтау.*

**Әдебиет**

Гарипов Г. М. Башкирское именное словообразование. Уфа, 1959.

Юлдашев А.А. Система словобразования и спряжения глагола в башкирском языке. –М., Наука, 1958.

Ганиев Ф.А. Суффиксальное словообразование в современном татарском литературном языке. – Казань, 1974.

Севортян Э.В. Аффиксы глаголообразования азербайджанском языке. –М., 1962.

Хабичев М.А. Именное словобразование и формообразование в куманских языках. -М., 1989.

Салқынбай А.Б. Тарихи сөзжасам. Семантикалық аспект. –Алматы, 1999.

Кажыбеков Е.З. Глагольно-именная корреляция гомогенных корней в тюркских языках. –Алматы, 1986.

**Практикалық тапсырма**

1. Дауысты дыбыстардың сөзжасамдық қалыбы арқылы жасалған туынды сөздерге мысалдар тауып, олардың семантикалық құрылымын анықтаңыз.

2. Дауыссыз дыбыстардың сөзжасамдық қалыбы арқылы жасалған тукынды сөздерге мысалдар тауып, олардың семантикалық құрылымын анықтаңыз.

3. *Мәтін бойынша фонетикалық сөзжасам тәсілі арқылы жасалған туынды сөздерді тауып, сөзжасамдық қалыбы мен мағынлаық құрылымындағы сөзжасамдық мағынаны анықтаңыз.*

1. Тортай тас күркені ұядай қылып жинап, тазалап қойыпты. Бұдан бұрын да осы жерге сан келіп, мекеніне айналдырған секілді. Қайран қалдым. Ағаштан қиып нар жасап, үстіне шөп төсеген. Өзіне тиесілі кітаптар әбден көп оқылғандықтан, жемтір-жемтір болып, бір бұрышта жинаулы тұр. Төр алдына ешкінің терісі төселген. Қарағайдың жуан кеспелтек шөркесінен стол жасап, май шам қойыпты. Тастан қаланған жерошақта маздап жанған от. Сіркіреп жаңбыр жауды. Үңгірге су тимейді екен. Күн бұлтты болған соң ба, ымырт ерте үйіріліп, көз байлана бастады. Үйден ұрлап алып шыққан нан мен ірімшікті стол үстіне қойдым (О.Бөкей).

2. Аттарын тұсап-тұсап тастаған балалар бүлдіргеннің қызығына әлі қанған жоқ. Алғаш кеп түскен бір беттен жылжымаса да, сол алаңның өзінің жемісін де мойыта алған жоқ. Жегеннен асқанды тақия, тымақ, дорба, қалталарға да сықап жатыр. Бір мезгілде бар баланың құлағына ап-айқын боп дүрілдеген қалың үн келді. Балалар елең етісті. Араларындағы үлкені Тәкежан мен Абай да қарасты. Абай бұл дүбірдің мәнін ұққандай, саспай ғана Шыңғыс жақтағы бір белеске қарап отыр екен (М.Әуезов).

3. Қызметке қазақ оқығандары керек болып, өткен істерге кешірім жариялағаннан бері Жорғабек жақында келіп, жер бөліміне кіріп еді. Оның бар мақсаты: жастарды еппен ұстап, беделін, ықпалын жүргізіп, айтқанын істету еді. Қаза берсек, түпкі ойы – бір үлкен орын еді. Ол ойы жүрегінің түкпірінде сары майдай сақталып жатушы еді. Сыртқы түрінде ептілік, шешендік, әлеуметшілдік, ісшілдік, бүтіншілдіктен басқа оғаш мінез білінбеуші еді. Әркімнің бетіне қарай құбылып, өз пікірін әсте білдірмеуші еді. Ол кәрімен де, жаспен де, коммунстпен де, емеспен де жанасып кетер еді. Онда орыс та, қас та болмаушы еді.

Ауыл жақтағы иттердің манағы шабаланғаны жоқ, анда-санда сақ қаншықтың безілдеген, жас күшіктің шәуілдеген әлсіз даусын төбеттердің күңіренген ұзын сарыны басып тұрғандай. Сөйтіп тұрғанда бірдеме ысқырғандай болды. Ауылдан иттерді шабаландырған аттың дүрсілі тауға қарай кетті. Ит даусы алыстап барып, қайта жақындап абалады. Ажал да абалады. Дүрсіл ауылға қайтып келді. Күбір-күбір адам даусы естілген тәрізденді. Ақбілектің жүрегі зырқ ете түсті. Зырқ етпей қайтсін тықыр шықты. Жүрегінің дүрсілі болғай еді деп, қолын кеудесіне басып еді. Тас, тас емес-ау, темір емес – ажал шықыр еткендей, құйқа тамыры шымыр етті. Апан көр сияқтанды. Өйткені ажалдай түсі суық саудыраған үш адам келіп қалды. Бала қамаған лаққа ұсап, апанды айнала жүгіріп, өкпесін соққан торғайдай торға ілінді (Ж.Аймауытов).

**12-тақырып.** **Синтетикалық сөзжасам тәсілі**

**Теориялық тапсырма:**

*Синтетикалық сөзжасам тәсілінің зерттелуі. Бұл тәсіл арқылы жасалған туынды сөздердің мағыналық құрылымының ерекшелігі, сөзжасамдық мағына туғызудағы себепші негіздің рөлі мен маңызы.* *Зат есім сөздердің синтетикалық сөзжасамына толық талдау жасау. Олардың семантикалық қырын ашу. Сын есім, сан есімнің, есімдіктің синтетикалық сөзжасам тәсілі. Синтетикалық сөзжасамды уәждемелік, номинациялық аспектіде талдау.*

**Әдебиет**

Байтұрсынов А. Тіл тағылымы. – Алматы, 1994.

Жұбанов Қ. Қазақ тілі жөніндегі зерттеулер. –Алматы, Ғылым, 1999.

Ысқақов А. Қазіргі қазақ тілі. Морфология. –Алматы, 1991.

Қазіргі қазақ тілінің сөзжасам жүйесі.- Алматы: Ғылым, 1989.

Төлеуов Ә. Қазақ тіліндегі зат есім мен сын есім тудыратын жұрнақтар. –Алматы, 1956.

Қайымова Б. Етістік түбірден есім тудыратын аффикстер. Алматы, 1959

Ибатов Ә. Қазақ тілінің туынды сөздер сөздігі. - Алматы. Ғылым, 1988.

Исаев С. Қазіргі қазақ тіліндегі сөздердің грамматикалық сипаты. – Алматы, “Рауан”, 1998.

Оралбаева Н. Қазақ тілінің сөзжасам жүйесі. – Алматы, 2002.

Оралбаева Н. Қазіргі қазақ тіліндегі сан есімнің сөзжасам жүйесі. –Алматы, 1988.

Салқынбай А.Б. Қазақ тілі сөзжасамы. -Алматы, 2003.

Бейсембайқызы З. Сөзжасам пәнін модуль бойынша оқыту. –Алматы, Рауан, 2000.

**Практикалық тапсырма**

1. *Мәтіндердегі синтетикалық сөзжасам тәсілі арқылы жасалған туынды сөздердің сөзжасамдық тұлғаларын талдаңыз, сөзжасамдық себепші негіз бен жұрнақтардың сөзжасамдық мағына туғызудағы маңызы мен рөлін анықтаңыз.*

Алғашқы топ келісімен, өзге қонақтар да іркілген жоқ. Көз байланғанша он үйдің алтауы толып қалды. Әзірге Жетісудың алыс руының бәрі аталып жатыр. Енді ымырт жабылар кезде Қазбалаға төгіліп жатқан топтардың киім үлгілерін болжау қиын. қай рулар екендері мәлім емес. Тек қана кейбірінің қылаң атттысы көп, кейбірінің баран аттылары көп – үлкен шоғыр көрінеді. Сам жаққа қарай бұрылса, күміс ер-тұрман жарқылдайды. Өлкедегі қалың нөпірді көргелі жаңада мінілген үйірсек аттар кісінейді. Абай үйлеріне түсетін келушілер саябырлап, азғана толас болды. “Ендігі кісілер ертең келер” десіп, Абайлар алдыңғы үйлерге қымыз тарта бастаған (М.Әуезов).

Өмір деген не? Жаңа туған адам дүние есігін қағып, бірінші баспалдаққа шығады. Оның алдында бұраңқы көп ұзақ жол - өмір жолы жатыр. Адам бір жоғары көтеріледі, біресе төмен түседі, тағы да жоғары көтеріледі. Осы бұраң жолмен асыға ұмтылып, алға басады. Ол – ширақ, ол – шат. Ол осы жолының бір жерге жетіп таусыларын да біледі. Бірақ одан қорықпайды. Оған қымбат – сол бұраңқы ұзақ жол. Мәңгілік өмір – бір көшке бір көш жалғасып, ұрпақ ауысып, ел жаңарып отыратын сол ұзақ жолда (Б.Бұлқышев).

*2. Зат есімнің, сын есімнің, сан есімнің, есімдіктің сөзжасчамдық жұрнақтарын толық анықтап, олардың әрқайсысына мысалдар жазып, есте сақтаңыз. Мәтін бойынша есім сөз таптарының синтетикалық сөзжасам тәсілі арқылы жасалу жолы анықтап, олардың мағыналық ерекшелігіне, туынды сөздің екіншілік мағынасы мен уәжделуіне назар аударыңыз.*

Бізден гөрі батыл жазушы болса, болыстың қаладан не бітіріп қайтқанын, енді үшеуі не сөйлесіп отырғанын, есітіп тұрған кісіше айтып берер еді. Біреудің ішіндегісін болжайтын қырағылығымыз жоқ. Елдің “игі жақсыларының” ішінде қандай алтын жатқанына кісінің миы жете ме? Әлде олар елдің қамын жеп, шара таба алмай, дағдарып отырған шығар. Әлде патшадан келген жақсылық хабарды қалай естіртудің есебін таба алмай отырған шығар – ол арасына көзіміз жетпейді. Аз-маз құлағымыз шалған хабарды қазір айта қоюға “бәленше сүй деп жүр” деген өсектен қорқып, аузымызды бағамыз (Ж.Аймауытов).

Жаз болса сулы, томарлы, көңілді жерлерді сағалап, Мезгілдің жан бармас түкпірлеріне қарай сұғына көшіп, ілгерілеп кете беретін біздің ауыл 1930 жылы осы “Торқа” деп аталатын шөпті көлдің ық жағынан қоныс тапқан. Мен онда сегізде едім. Сегізде болсам да, сондағы көп жайлар көкірегімде бүгінгідей сайрап тұр. Әлі есімде, көктемнің жаңбырлы бір күнінде шинельді бір тапал келді. Басына қызыл оттай қызыл жұлдызы бар шлем киіп, қолына жуан портфель ұстап келгеніне дейін ұмытпаппын. Жұрт жиналып, кішкене төбені айнала отырды. Жаңағы шинельді тапал төбенің ең биігіне шығып алды да, қолын олай-бұлай сермеп сөйлей берді. Сонда есімде қалғаны ТОЗ деген сөз болды. Сол сол-ақ екен, үлкеннің де, кішінің де бар айтатыны ТОЗ болды да кетті. Егін салса да ТОЗ, мал бағып, пішен шапса да ТОЗ. Қора-қопсы, жайларды салып бітіріп, үйге енгенен кейін әкем де: – Біз енді ТОЗ болып ұйымдастық,– деді (С.Шаймерденов).

**13-тақырып. Етістіктің, үстеудің синтетикалық сөзжасам тәсілі**

**Теориялық тапсырма**

*Етістіктің синтетикалық сөзжасам тәсілінің қазақ тіл біліміндегі зерттелуіне шолу. Етістік негізді туынды сөздердің жасалу уәжділігін анықтау. Туынды етістіктер мен туынды үстеулердің семантикалық құрылымын талдау. Етістік және үстеу тудырушы жұрнақтарды айқындау.*

**Әдебиет**

Байтұрсынов А. Тіл тағылымы. – Алматы, 1994.

Жұбанов Қ. Қазақ тілі жөніндегі зерттеулер. –Алматы, Ғылым, 1999.

Ысқақов А. Қазіргі қазақ тілі. Морфология. –Алматы, 1991.

Қазіргі қазақ тілінің сөзжасам жүйесі.- Алматы: Ғылым, 1989.

Маманов Ы.Е. Қазіргі қазақ тілі. Алматы, 1973.

Хасенова А. Қазақ тіліндегі туынды етістіктер. –Алматы, 1959.

Ибатов Ә. Қазақ тілінің туынды сөздер сөздігі. - Алматы. Ғылым, 1988.

Исаев С. Қазіргі қазақ тіліндегі сөздердің грамматикалық сипаты. – Алматы, “Рауан”, 1998.

Оралбаева Н. Қазақ тілінің сөзжасам жүйесі. – Алматы, 2002.

Салқынбай А.Б. Қазақ тілі сөзжасамы. – Алматы, 2003.

**Практикалық тапсырма**

*Мәтіндегі етістік және үстеу туғызушы сөзжасамдық тұлғаларды анықтап, туынды сөз жасаудағы мәнін анықтаңыз. Синтетикалық сөзжасам тәсілі арқылы жасалған туынды етістіктер мен туынды үстеулердің сөзжасамдық жұбын, сатысын, тізбегін құрыңыз.*

1. Құнанбай мен Ызғұтты алда келеді. Артынан шұбырып, қоршап келе жатқан кісі көп. Бірақ қалың жұрт алдыңғы бөлемеде қалды. Ол да жасаулы, үлкен бөлме екен. Онда да ас әзірленіп жатыр. Мынау үйге Құнанбаймен ілесе, осы үйдің иесі Тінібек кірді. Құнанбайдың көп уақыттан бергі сыйлас, құдасы да, досы да өзі. Қала байы, сыпайы, таза киінген. Отырыста да жайылып отырмайды. Жоғары шық дегенге шықпай, Мәкіштің ғана жоғары жағына кеп жайғасқан. Онда да Құнанбайдың шынысын өзі әперіп, қызмет қып отыру үшін әдейі осы араны алған екен. Имам, қазіреттерді күтіп алатын, өздерінше дағдылы, тәрбиелі отырыс, кішілік отырысы. Ишан, пірдің алдындағы мүридтер бейнесіндей.

Құнанбай Ұлжан жанына отырды да, Мәкіш пен Абайдың жүздеріне қарады. Үй ішінің қабағын әрқашан сергек, танығыш көзбен болжай қарайтын әдеті еді. Бұл жолы да балаларын әсіресе барлағандай (М. Әуезов)

2. Уақиға былай болған екен. Біздің шал әдеттегісіндей күн шықпай тұрады. Сауын сиырларын өрістен айдап қайтуға Ұзақ тауына беттейді. Қолында жүген. Кеше кешке тұсап жіберген құла аты сиырлармен бірге жйылатын. Малын түгендейді. Көк тайыншадан өзгесі өрісте жүр екен. Құла аттың тұсауын шешіп, жайдақ мініп жер шолады. Жоқ. Бір кезде өзінің ата-бабасы жайлаған таудың ұңғыл-шұңғыл, бұта қарағанын бес саусағындай білетін ол, көк тайыншаның қарасы көрінбеген сайын күдерін үзе бастады. Топтанып қайың өскен, сол қайыңның дәл түбінде көк тас жататын, сол көк тастың алқымынан қайнап бастау ағатын бала кезінде, сол жерді – “Апамның көк тасы” деп атапты. Үстіне тоқым төсеп, күні бойы жүн түтіп, иіріп отыратын шешесі елестейді. Енді құла аттың басын солай бұрған (О.Бөкей).

3. Жасанған жаумен белдесерге келгенде қай тұстан қарпырын білмеді. Бүкіл қосын қасат қарды шашырата, желе шауып, оқ шалмас, бірақ ұрымтал шамаға жеткенше тиянақты шешімге келе алмаған. Швед шебінің шын қаһарын енді пайымдады. Алда қарауыта тізіліп тұрған, от қойылса-ақ күн күркіретіп, жер сілкіндіре, дулығалы бастай шойын доптарды бұршақша атар зеңбіректер өз алдына. Шеп құрған жаяу әскердің тұрысы бір жосын. Зеңбіректердің артында үш лекке бөлініп орналасқан жасақтың түзем пошымы – дойбының шаршы тақтасына ұқсайды.

Қазақтардың, қазақпен көршілес халықтардың соғыс майданын, ұрыс тәсілін көрмесе де, ол туралыкөп естіген, көп жайды көңілге түйген, ата дәстүрі бойынша, көз ашқаннан соғыс өнеріне тәрбиеленген Ораз-Мұхаммед ондағы шайқас жайын Новгородта, қолына әскер тиген күннен бастап ойланған. Бір жағы орыс әскерінің от қарулы, суық қарулы болып жіктелу жөніне орай, бір жағы көшпенділердің ежелгі дәстүрінің үлгісімен қарауындағы аз ғана қолды жаңаша құруы – алғашқы тәжірибе еді. (М.Мағауин).

4. ***Мен жазбаймын өлеңді ермек үшін***

Мен жазбаймын өлеңді ермек үшін,

Жоқ-барды, ертегіні термек үшін.

Көкірегі сезімді, тілі орамды,

Жаздым үлгі жастарға бермек үшін.

Бұл сөзді тасыр ұқпас, талапты ұғар.

Көңілінің көзі ашық, сергек үшін.

Түзу кел, қисық-қыңыр, қырын келмей,

Сыртын танып іс бітпес, сырын көрмей,

Шу дегенде құлағың тосаңсиды.

Өскен соң мұндай сөзді бұрын көрмей.

Таң қаламын алдыңғы айтқанды ұқпай,

Және айта бер дейді жұрт тыным бермей.

Сөз айттым “Әзірет Әлі”, “айдаһарсыз”

Мұнда жоқ “алтын иек, сары ала қыз”.

Кәрілікті жамандап, өлім тілеп,

Болсын деген жерім жоқ, жігіт арсыз.

Әсіре қызыл емес деп жиренбеңіз,

Түбі терең сөз артық бір байқарсыз.

Батырдан барымташы туар даңғой,

Қызшыл да, қызықшыл да әуре жан ғой.

Арсыз, малсыз, ақылсыз, шаруасыз.

Елірмелі маскүнем байқалған ғой.

Бес-алты мисыз бәңгі күлсе мәз боп,

Қинамай қызыл тілді кел, тілді ал, қой!

Өлеңі бар өнерлі інім, сізге

Жалынамын, мұндай сөз айтпа бізге.

Өзге түгіл өзіңе пайдасы жоқ,

Есіл өнер қор болып кетер түзге.

Сәнқой, даңғой, ойнасшы, керім-кербез,

Қанша қызық болады өзіңізге?

**14-тақырып. Семантикалық сөзжасам тәсілі**

**Теориялық тапсырма**

*Тіл біліміндегі транспозиция туралы ілімдерге шолу. Транспозиция түрлері. Семантикалық сөзжасам тәсілінің зерттелуіне шолу. Сөздің антонимдік, синонимдік, көпмағыналылығының даму сипаты. Көпмағыналылық пен омонимия құбылысының арақатынасы. Семантикалық сөзжасам тәсілі арқылы жасалған туынды сөздердің мағыналық ерекшелігі мен уәжділігі.*

**Әдебиет**

Байтұрсынов А. Тіл тағылымы. – Алматы, 1994.

Жұбанов Қ. Қазақ тілі жөніндегі зерттеулер. –Алматы, Ғылым, 1999.

Қазіргі қазақ тілінің сөзжасам жүйесі.- Алматы: Ғылым, 1989.

Исаев С. Қазіргі қазақ тіліндегі сөздердің грамматикалық сипаты. – Алматы, “Рауан”, 1998.

Кажыбеков Е.З. Глагольно-именная корреляция гомогенных корней в тюркских языках. –Алматы, 1986.

Оралбаева Н. Қазақ тілінің сөзжасам жүйесі. – Алматы, 2002.

Салқынбай А.Б. Қазақ тілі сөзжасамы. – Алматы, 2003.

Соболева П.А. Словообразовательная полисемия и омонимия. –М., 1980.

Шойбекова Ғ. Туынды сөздердің мағыналық ерекшелігі мен уәжділігі (Семантикалық тәсіл негізінде). –Алматы, 2006. Канд.дисс. автореф.

**Практикалық тапсырма**

*Мәтіндерді мұқият оқып шығып, семантикалық сөзжасам тәсілі арқылы жасалған туынды сөздерді тауып, олардың сөзжасамдық мағынасын, сөзжасамдық уәжділігін, сөз мағынасының даму ерекшелігін анықтап, талдау жасаңыз. Семантикалық сөзжасам тәсілі арқылы жасалған туынды сөздер мен контестік мағынада (синтаксистік деривация) қолданған сөздердің ерекшелігіне мән беріңіз.*

1. Сабақтан бүгін көңілді шықтым. Оқушының сабақтан неге көңілді келетіні белгілі ғой. Әрине сабақты жаман оқымаймын. Менің ойымнан кетпейтін – үйдегі жігіт. Сүйкімді, кісі қызығарлықтай көрікті, кісі ұнатарлықтай мінезді. Бірақ біздің ұлттан емес. Орыс тілін жақсы біледі. Мәдениетті сөйлеуге тырысады, сөйлеген сөзінен сезімтал екені байқалып тұрады. Сөйлегенде жымиып күліп тұрып, сөздің тиісті жерінде түсін суытып ала қояды, кісіні ойлантатын жері – осы жер. Үйдің іші де оны жақсы көреді. Әңгімелеп отырады. Оны әңгімелегенде мен ұялып отырамын. Ішім онша жек көрмейді (Б.Бұлқышев).

2.  Қартқожа кеш оянды. Күн сәскеліктен асып кетіпті. Жылқы келген. Бие байлауға шыққан кіс жоқ. Қотанда үйездеп сиыр тұр. Ақ таяғын артына қыстырып, сиыр өргізетін Байбол отағасы да көрінбейді. Қалампыр сиырдың бауырынан тұра берем деп, қолы қағып кетіп, сүтін төгіп алды. Шеткі үйлерден қымызға жүгіретін Тезекбай, Терлікбайлар үйлерінің қасында солбырайып тұр. Сабаның даусы шықпайды. Көрінгенмен құрдас болып, арсалаңдап жүретін Дүрмағамбеттің де иығы түсіп кетіпті. Қолында жүгені, жылқы жаққа бара жатыр. Айғайласып жүгіріскен, шуласқан, асқа өкпелеген балалардың да даусы естілмейді. Биені желі басына айдап келіп, Иманқұлға сөйлесті де, Орманбас жылқышы құрығына таянып, сілейіп тұрып қалды. Ел сең соққан балықтай.

3. Ия, онда айлы түн еді ғой. Шешесі мұны әлгі дәу қарағайдың түбіне ертіп барған. Қолын қарағайға тіреп тұрып, Алтыбақанды білегіне шығарған. Сонда бұл анасының білегін басып тұрып, қарағайдың шайырын армансыз алып еді. Сонда мұны жалғыз қолына қондырып, былқ еткізбей ұстап тұрған анасының қажыр-қайраты таң қалдырған. Сонда анасы өзі жоқ, түбірі қалған бес қарағайдың томарын нұсқап: “Сен білмейсің ғой. Осы жерде бұрын қатар өскен алты қарағай болушы еді. бесеуін кейін келе отынға жығып әкетіп, мынау жалғыз қалды. Кім білсін, мұны қашан сұлатып салатынын.

… Өлмей қалған Бәтима кемпір қарап жатпай, ауыл-аймақта жоқ оқыс қылық жасады. Алтыбақанның жан алқымынан алып жүріп, есік алдына алты діңгек орнатқызды. Үш арқанды айқыш-ұйқыш мықтап кергізді. Сосын екі немересін екі жағына отырғызып қойып әлдилей тербететінді шығарды. (О.Бөкей).

**15-тақырып. Аналитикалық сөзжасам тәсілі**

**Теориялық тапсырма**

Аналитикалық сөзжасам тәсілінің зерттелуіне шолу. Оның сөзжасамдық қалыптарына талдау жасау. Есім сөздер негізінде жасалған біріккен сөздер мен қос сөздер. Есім негізді, етістік негізді күрделі сөздер, орфограммасы туралы көзқарастар. Күрделі сөздердің атау теориясы арқылы зерделенуі. Атаулық тіркестер, номинативтік белгілері. Тұрақты тіркестердің сөзжасамдық мағынасы.

**Әдебиет**

Байтұрсынов А. Тіл тағылымы. – Алматы, 1994.

Жұбанов Қ. Қазақ тілі жөніндегі зерттеулер. –Алматы, Ғылым, 1999.

Ысқақов А. Қазіргі қазақ тілі. Морфология. –Алматы, 1991.

Қазіргі қазақ тілінің сөзжасам жүйесі.- Алматы: Ғылым, 1989.

Маманов Ы.Е. Қазіргі қазақ тілі. Алматы, 1973.

Аблақов Ә., Исаев С., Ағманов Е. Қазақ тіліндегі сөз тіркесінің дамуы мен лексикалану процесі. –Алматы, 1997.

Әмір Р., Әмірова Ж. Жай сөйлем синтаксисі. -Алматы, 1990.

Ибатов Ә. Қазақ тілінің туынды сөздер сөздігі. - Алматы. Ғылым, 1988.

Исаев С. Қазіргі қазақ тіліндегі сөздердің грамматикалық сипаты. – Алматы, “Рауан”, 1998.

Оралбаева Н. Қазақ тілінің сөзжасам жүйесі. – Алматы, 2002.

Салқынбай А.Б. Қазақ тілі сөзжасамы. – Алматы, 2003.

Қасым Б. Қазақ тіліндегі күрделі сөздер: уәждеме және аталым. Алматы, 2001.

Қалиев Б., Жылқыбаева А. Сөз мағыналарының негіздері. –Алматы, 2002.

**Практикалық тапсырма**

*Мәтіндердегі аналитикалық сөзжасам тәсілі негізінде туындаған сөздердің жаңа сөзжасамдық мағыналарын анықтап, талдаңыз. Біріккен сөздер мен қос сөздердің жасалу жолына уәжділігіне назар аударыңыз. Атаулық тіркестердің мағыналық құрылымына номинация теориясы тұрғысынан талдау жасаңыз.*

1. Балам, мен осы шаққа шейін сенімен тіл қатысып, жылы ұшырап көріскен жоқ ем. Бірақ барлық көрген-сезгенім есімде. Ана бір жыл Қарқаралыда сенің ажарыңды ұнатып, мейірі түсіп кетіп, Бөжікең бата беріп еді-ау. Сондағы сөзі есіңде болар. Сенен үлкен дәме ғып, бата берген еді. Мен онда жақтырмап ем. Ағайынға әділет ойлап айтқан жақсы лебізіңді естіп жүрмін. Бүгін мынау күндерде Бөжікеңе адал іні боп, бетіңді аштың. Жақсы ағаның зор дәмесін әмсе өстіп ақтағайсың. Ақтарсың деп білемін. Ақтар-ақсың, шырағым. Тек өмір деген ит, жаңсақ бастырмаса екен! Өрісің алда! Бетің дұрыс! Дәл осы бетіңнен жарылғасын!, – деп бата берді. (М.Әуезов).

2. Абай енді есіне алып аңғарса, Михалов өзінің іс қарекетінен де: “мен сүйтіп едім!” деп бір жайды ашып айтпаған екен. Ол халық үшін алысқан қайтар-жігерді айтса, соның бәрін істеуші бұның өзі емес, өзгелер болады. Өзі тек көптің ғана бірі сияқты. Оны да болымсыз ғана, елеусіз ғана бір жай етіп айтады. Ақбастан бөлініп өз үйіне қарай кеткенде Абайдың бұл күнгі ойын көп қадалтқан Михайловтың өз басы болатын. Досының аңғаруы бойынша, Михайлов бар қабілеті қалпымен өзі де бір буынның толық кемел басшысы, аға азаматы болуға даусыз татитын сияқты.

… Алдағының бәрін өзің үшін де, қауым үшін де түгел шешіп, кесіп қою мүмкін емес. Сіз маған қазақтың жақсы бір мақалын айтқансыз. “Жол анасы – із” деп едіңіз. Әрдайым біреу бастайды, көп қостайды. Бір ұрықтан жүздеген дән өрбиді. Осыны ойлап, біздің қауымның бір тобы, осы күнде жақсы бір нақыл айтады. “Ұшқыннан жалын қаулайды” дейді. Осыны жадыңызда тұтуыңыз керек. Дәл сіз үшін қазір мен екі нәрсе айтар едім: Бірінші қазақтың жас буыны үшін, мысалға алғанда, дәл сіздің өз балаңыздан бастасақ, “оқу, оқу, оқу” дер едім (М.Әуезов).

3. Түн түнереді. Ақбілек үрейленеді. Төбесінен зу етіп бір топ шүрегей өтеді. Ақбілек дір етеді. Шөпті сылдырлатып торғай ұшса да, тоғай ішін тартып, уілдесе де, тау үкісі таңдайын қақса да, Ақбілек жа-жағынан жау қамап келе жатқандай елегізіп, қымтырыла береді. Жатайын десе, көзіне ұйқы келмейді. Отырайын десе, қорқып барады. Жүрейін десе, қараңғы түнде жол таба алмай адасам ғой, әлдеген ұрынам ғой деп қорқады. Есі-дерті: осы арадан кету. Бірақ түн ішінде кете алатын емес. Қазақтың қосын, қазақтың астауын, шөмішін ес көреді. Үңірейген иесіз қосқа кіруге тағы батылы бармайды. Ақбілек қайтерін білмей алақтап, құнысып, бүрісіп көп отырды. Түнге түн ұласқан тәрізденеді. (Ж.Аймауытов).

4. Аттылар үйдің сыртына келе бергенде алдарында, сол үлкен үй мен күншығыс жағына тігілгенқонақ үйдің екі арасында бұларды күткен бір топ жан тұр екен. Жаңағы шешелерден басқа: жеңгелер, көрші үйлердің қатындары, бірен-саран тыста жүрген шал-кемпір, онан соң осы ауылдың барлық үйлерінен шығып, жүгірісіп келіп жатқан балалар бар. Бұл топқа қарай ауылдың үлкендері де жан-жақтан дабырлап сөйлеп, ағылып келіп жатыр.

Бала ес білгеннен бері қарай әкесінің қабағын жұтаң қыста күн райын баққан кәрі бақташыдай бағып, танып өскен. Әкесі де бұл баласының сондай сезгіштігін өзге балаларынан артық санаушы еді. Ұялғанды, жауап айтпағанды кешірмейтін әке мінезі Абайға мәлім. Ол сабырлы, момын пішінімен:

– Шүкірлік, әке, – деп біраз тұрды да: – ат барған соң, дәріс тамам болмаса да, қазіреттің рұқсатың, фатиқасын алып қайттым, – деді.

Біреуге сый беріп, біреуге серт, уәде беріп, кейбіреулерді салқын ызғар, сәлем хатпен тартып, әйтеуір бір ай шамасында талай руды қайырып, баурап апты. Сол ретте анықтап кеп қолтығына кірген Қаратай сияқты белділер де бар. Бұрын ара ағайын боп, сұлық жүрген рудың көбін де жақынырақ тартқан тәрізді. Қысқасы, ел сыртқа шығуға бет алып, қыстау-қыстау тұсынан қайтадан өтер кезде, Құнанбай қарсысында қалған шоқтай топ, белгілі үш-төрт қана ру бопты.